**Құрметті «№66 мектеп-лицейі» КММ-нің оқушылары**

**мен олардың ата-аналары/заңды өкілдері!**

«№66 мектеп-лицейі» КММ-нің әкімшілігі мен педагогикалық ұжымы Сіздерді оқу жылының басталуымен құттықтай отырып, ауысымдардың саны мен оқу аптасының ұзақтығына қатысты кейбір мәселелерді түсіндіру қажет деп санайды.

2021-2022 оқу жылында «№66 мектеп-лицейі» КММ-де оқу-тәрбие процесі білім беру объектілеріне қойылатын санитариялық-эпидемиологиялық талаптар, «2021-2022 оқу жылында білім беру ұйымдарында коронавирустық инфекцияның алдын алу бойынша санитариялық-эпидемияға қарсы және санитариялық-профилактикалық іс-шараларды жүргізу туралы «Қазақстан Республикасы Денсаулық сақтау министрлігінің Бас мемлекеттік санитариялық дәрігерінің 2021 жылғы 25 тамыздағы № 36 қаулысының негізінде ұйымдастырылды, сонымен қатар Қазақстан Республикасы Білім және ғылым министрінің 2021 жылғы «31» тамыздағы №444 бұйрығымен бекітілген коронавирустық инфекцияның таралуына байланысты шектеу шаралары кезеңінде 2021-2022 оқу жылында дәстүрлі (штаттық) форматта орта білім беру ұйымдарында оқу процесін ұйымдастыру жөніндегі әдістемелік ұсынымдарды (бұдан әрі - Әдістемелік ұсынымдар) қамтиды.

Ауысымдардың саны мен оқу аптасының ұзақтығына қатысты шешім қабылдау кезінде Әдістемелік ұсынымдардың, Санитарлық-эпидемиологиялық талаптар мен ережелердің мынадай негіздемелері, Бас мемлекеттік санитариялық дәрігердің қаулылары ескерілді:

1. 2021-2022 оқу жылында орта білім беру ұйымдарында оқу процесі ұйымның жобалық қуатына, сынып-жиынтықтарының санына, сынып-жиынтықтарындағы білім алушылардың санына, сабақ кестесіне, ауысымды ескере отырып, кабинеттердің болуына және тағы басқадай талаптардың негізінде жүзеге асырылады: білім алушылардың саны жобалық қуаттан аспайтын орта білім беру ұйымдарында , санитариялық-эпидемиологиялық талаптарды сақтай отырып, **дәстүрлі форматта бір немесе екі ауысымда оқу процесін ұйымдастырады**;

2. Сабақтың ұзақтығы **45 минутты** құрайды;

3. Жалпы білім беру ұйымдарының барлық түрлерінің оқушылары үшін сабақтар арасындағы үзілістердің ұзақтығы **кемінде 5 минут**, үлкен үзіліс (2-нші немесе 3-інші сабақтан кейін) – 30 минутты құрайды. Бір үлкен үзілістің **орнына екінші және төртінші сабақтан кейін әрқайсысы 15 минуттан екі үзіліс жасауға рұқсат етіледі**.

**Ауысымдар арасында** ылғалды тазалау және желдету үшін ұзақтығы **кемінде 40 мину**т үзіліс көзделеді.

4. Зертханалық, практикалық сабақтарды қоспағанда, кабинеттік жүйе алынып тасталады.

5. Сабақтар арасындағы үзіліс уақыты бастауыш, орта және жоғары сынып оқушыларын барынша ажыратуды қамтамасыз етуді ескере отырып белгіленеді.

Осы талаптарды ескере отырып, мектепте екі ауысымда төрт ағымда оқу процесі ұйымдастырылды, білім алушылардың кіріп-шығуы үшін 3 есік іске қосылды.

Осылайша, оқу-тәрбие процесі келесідей ұйымдастырылған:

1) **1-4 сыныптардың білім алушылары үшін** бес күндік оқу аптасы қарастырылған, оқыту екі ауысымда ұйымдастырылған: 1, 4 – сыныптар – 1 ауысымда екі ағымда (сабақтардың басталуы 8.10 және 8.15), 2, 3-сыныптар-2 ауысымда екі ағымда (сабақтардың басталуы 14.10 және 14.15).;

2) **5-11 сыныптардың білім алушылары үшін** алты күндік оқу аптасы қарастырылған, оқыту екі ауысымда ұйымдастырылған: 5-11 лицей сыныптары, сондай – ақ 9 жалпы білім беретін сыныптар – 1 ауысымда екі ағымда (сабақтардың басталуы 8.00 және 8.05), 5-8 жалпы білім беретін сыныптар – 2 ауысымда екі ағымда (сабақтардың басталуы 14.00 және 14.05).

Көбінесе білім алушылардың ата-аналары / заңды өкілдері 5-11 сынып оқушылары үшін бес күндік оқу аптасын ұйымдастыруды сұрайды.

5-11-сыныптардың білім алушылары үшін оқу инвариантының жүктемесі **30 сағаттан асады,** сондықтан егер бір немесе бірнеше күн (әр параллельдегі инвариантты жүктемеге байланысты) **7 сабақтан** өткізген жағдайда, бес күндік оқу аптасына көшуге болады, дегенмен сабақтың ұзақтығы 45 минут, үзіліс 5 минуттан және екінші және төртінші сабақтан кейін 15 минуттан екі үзіліс сондықтан санитарлық-гигиеналық іс-шараларды өткізу үшін 40 минуттан кейін ауысымдар арасындағы үзіліс кезінде бес күндік оқу аптасына көшу **мүмкін емес**. Қазіргі уақытта 6 – шы сабақ әр ауысымның бірінші және екінші ағындары үшін ғана, үшінші және төртінші ағындар үшін күніне ең көп сабақ саны - 5, ал 1-інші ауысымның екінші ағынының 6 – шы сабағы 13.20-да аяқталады, 2-ауысымның 1-ағынындағы 1-інші сабақтың басталуы -14.00. Бірінші ауысымдағы сабақтар санының жетіге дейін артуы, екінші ауысымдағы сабақтардың басталу уақытын кейінге қалдыру қажеттілігін тудырады, бұл дегеніңіз 2-нші ауысымдағы сабақтар 20.00-ге дейін созылады, бұл 2-нші ауысымдағы білім алушылар үшін қиын болады.

Осылайша, қазіргі жағдайда мектептің жұмыс жүктемесін ескере отырып, 6 күндік оқу аптасы оңтайлы болып табылады.

Сұрақтар мен ұсыныстар туындаған жағдайда мектеп әкімшілігіне хабарласуыңызды сұраймыз. Біз әрқашан ынтымақтастыққа дайынбыз!